|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

|  |
| --- |
| **LaGG-3** |
|  |
|  |
|  |
| Tipas | naikintuvas |
| Gamintojas | GAZ |
| Kūrėjas | Vladimiras Gorbunovas |
| Pirmas skrydis | 1940 m. kovo 30 d. |
| Pradėtas naudoti | 1941 m. |
| Baigtas naudoti | 1944 m. |
| Būsena | nenaudojamas |
| Pagaminta vnt. | 6528 |

**Lavočkin-Gorbunov-Gudkov LaGG-3** (rus. *Лавочкин-Горбунов-Гудков ЛаГГ-3*) – TSRS naikintuvas II pasauliniame kare. Šis modelis yra patobulintas LaGG-1, pastarasis iki pat 1941 m. buvo moderniausias TSRS oro pajėgų naikintuvas.

Lėktuvo kūrimas
---------------

Šio lėktuvo prototipas **I-301** buvo sukurtas 1938 m. Konstrukciškai tai buvo žemasparnis monoplanas, jo gamyboje gausiai naudota mediena.  Korpusas ir sparnai gaminti iš beržo bei pušies faneros. Dėl gausaus medienos naudojimo jis buvo sunkus, svėrė 2948 kg (kai I-26, JAK-1 prototipas, pagamintas iš plieno ir faneros, svėrė 2700 kg). Variklis – Klimov 105P, turintis 1050 AG (prancūziško variklio Hispano-Suiza 12Y licencinė kopija). Panaudotas trimentis keičiamo žingsnio sraigtas VISK-61P. Ginkluotę sudarė UBS kulkosvaidis (230 šovinių) ir PTB-23 patranka.

1940 m. kovo 30 d. prototipas pirmą kartą pakilo, pilotavo Aleksejus Nikošinas. Šiame prototipe buvo įmontuoti trys degalų bakai, kuriuose tilpo 340 l degalų, kurių pakako nuskristi 600 km atstumą.

Tačiau TSRS APLK išleido naujus reikalavimus naikintuvams. Liepta padidinti skrydžio atstumą iki 1000 km. Perdarant prototipą pagal naujus reikalavimus pavyko pasiekti reikalaujamą skrydžio atstumą. Įdiegtas ir radijo puskompasis (navigacijos prietaisas).

1940 m. balandžio 29 d. beveik įveikė valstybinius bandymus, bet nebuvo išbandytas akrobatiniu skraidymu. Valstybei patiko lėktuvas dėl kūrimui panaudotos medžiagos – medienos, galingų ginklų bei neblogo greičio, net iki 605 km/h. Vis dėlto pareikšta ir daug priekaištų: nepatiko didelis tūpimo greitis (140 km/h, kai reikalauta 115 km/h), prastas matomumas iš kabinos (dėl organinio stiklo), stabilumo stokos, vandens ir alyvos perkaitimo kylant, didelės apkrovos tenkančios važiuoklei pakilimo metu bei radijo prietaisų nebuvimo.

1941 m. vasario 24 d. TSRS karinės oro pajėgos priima lėktuvą į tarnybą. Kūrėjai už lėktuvo sukūrimą apdovanoti Stalino premija.

Gamyba
------

LaGG-3 buvo gaminamas keliose SSRS gamyklose Gorkyje (Nižnij Novgorodas), Leningrade (Sankt Peterburgas), Taganroge, Tbilisyje, Novosibirske. 

LaGG-3 gamyba (gamyklų duomenimis), 1941 m.| Gamykla / metų mėnuo | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Viso |
| --- | --- | --- | --- | --- | --- | --- | --- | --- | --- | --- | --- | --- | --- |
| № 21 (Gorkis) |  | 7 | 30 | 58 | 46 | 80 | 196 | 220 | 283 | 302 | 230 | 207 | **1659** |
| № 23 (Leningradas) |  | 1 | 4 | 5 | 10 | 7 | 10 | 13 | 15 |  |  |  | **65** |
| № 31 (Taganrogas) |  |  | 1 | 18 | 32 | 38 | 44 | 130 | 165 | 26 |  |  | **454** |
| № 31 (Tbilisis) |  |  |  |  |  |  |  |  |  |  | 3 | 17 | **20** |
| № 153 (Novisibirskas) |  |  |  |  |  |  | 6 | 27 | 18 | 63 | 54 | 97 | **265** |
| **Viso** | **0** | **8** | **35** | **81** | **88** | **125** | **256** | **390** | **481** | **391** | **287** | **321** | **2463** |

Pirmas serijinis orlaivis buvo surinktas 1940 m. Leningrade veikusioje karinėje gamykloje Nr. 23. Paskutinis, 66 serijos, LaGG-3 buvo surinktas 1944 m. liepos mėn. Tbilisyje. 

LaGG-3 gamyba (gamyklų duomenimis), 1941-1944 m.| Gamykla / metai | 1941 | 1942 | 1943 | 1944 | Viso |
| --- | --- | --- | --- | --- | --- |
| № 21 (Gorkis) | 1659 | 1924 |  |  | **3583** |
| № 153 (Novisibirskas) | 265 | 65 |  |  | **330** |
| № 23 (Leningradas) | 65 |  |  |  | **65** |
| № 31 (Taganrogas) | 454 |  |  |  | **454** |
| № 31 (Tbilisis) | 20 | 782 | 1065 | 229 | **2096** |
| **Viso** | **2463** | **2771** | **1065** | **229** | **6528** |

Naudojimo istorija
------------------

LaGG-3 nebuvo mėgstami pilotų dėl mažo greičio, medinių konstrukcijų puvimo, ilgo parengimo skrydžiui, nestabilaus variklio darbo.

Dėl medinės konstrukcijos lėktuvas greitai gavo pravardę "Skraidantis lakuotas garantuotas karstas" (rus. «*Летающий Авиационный Гарантированный Гроб*»), nors, kai kurių šaltinių teigimu, ši pravardė pasirodė jau po karo, išleidus A. Lavočkino biografiją.

Variantai
---------

### 4 serija

Pagerintas karbiuratorius, padidinta variklio galia, patranką pakeitė kitas UBS kulkosvaidis. Greitis 549 km/h

### 7 serija

Sumažinta bakų talpa po 40l kiekvienam. Padidinti ratai (650x200 mm). Svoris 3280 kg. Greitis 549 km/h.

### 8 serija

Įtaisyti nauji kulkosvaidžiai VJ-23. 1941 m. pabaigoje pradėti gaminti.

### 11 serija

Pritaikytas raketų paleidimui (PO-82) bei galimybė mėtyti bombas (R3-40). 1942 m. pradžioje pradėti gaminti.

### 23 serija

Pakeista uodegos valdymo sistema.

### 29 serija

Padidinta variklio galia iki 1260 AG. Nauji duslintuvai. Pakeisti radijo siųstuvai (veikė 3,7-6,05 MHz dažniu).

### 34 serija

Įrengta didelio galingumo patranka Shpilany Š-37. Bet ji buvo nepatikima. Bandyta keisti kita, tačiau galiausiai masiškai nepradėti leisti.

### 35 serija

Įdiegti automatiniai užsparniai. Pito vamzdelius perkėlė prie sparno. Padidino radiatorius.

### 66 serija

Pradėtas naudoti lengvesnis rėmas, dėl ko svoris sumažėjo iki 2990 kg. Pakeltas greitis iki 591 km/h. Kai kurie lėktuvo mazgai suvienodinti su Jak-1 lėktuvu. Pradėtas montuoti neperšaunamas stiklas (55 mm storio stiklas). Pradėtas gaminti 1943 m.

Charakteristikos (LaGG-3, 66 serijos)
-------------------------------------

LaGG-3

|  |  |
| --- | --- |
| Tipas |  |
| Ekipažas | 1 pilotas |
| Keleivinės vietos |  |
| Ilgis | 8,81 m |
| Aukštis | 2,54 m |
| Sparnų ilgis | 9,80 m |
| Sparnų tipas | monoplanas |
| Sparnų kampas |  |
| Sparnų plotas | 17,4 m² |
| Tuščioji masė | 2990 kg |
| Pilnoji masė |  |
| Maksimali masė |  |
| Variklis (-iai) | 1x Klimov M-105PF, V-12 skysčiu aušinamas variklis, 924 KW (1260 Ag) |
| Traukos jėga |  |
| Kreiserinis greitis |  |
| Didžiausias greitis | 575 km/h |
| Mach |  |
| Skrydžio aukštis |  |
| Didžiausias aukštis | 9700 m |
| Skrydžio nuotolis | 1000 km |
| Kovinis skrydžio nuotolis |  |
| Kilimo greitis | 14,9 m/s |
| Kuro atsargos |  |
| krydžio trukmė |  |

Ginkluotė
---------

* 2 × 12,7 mm Berezin BS kulkosvaidžiai
* 1 × 20 mm ŠVAK patranka
* 6 × RS-82 ar RS-132 raketos arba bombos iki 200 kg svorio

Literatūra
----------

* (RU) *Авдеев Ю.* «Лавочки» для завоевания господства в воздухе. // «Красная Звезда». — 2021. — 7 апреля. — С.9.
* (RU) Арлазоров М. С. Фронт идёт через КБ.-M.:"Знание", 1969 г.
* (RU) *Харук А. И.* Истребители Второй Мировой. Самая полная энциклопедия. — М.: Яуза, ЭКСМО, 2012. — 368 с. — 1500 экз. — ISBN 978-5-699-58917-3.
* (EN) Kotelnikov, Vladimir. *Russian Piston Aero Engines*. Marlborough, Wiltshire. The Crowood Press Ltd. 2005. ISBN 1-86126-702-9.
* (RU) *Под общ. ред. Д. А. Соболева.* История отечественной авиапромышленности. Серийное самолётостроение, 1910-2010 гг.. — М.: РУСАВИА, 2011. — 432 с. с.

Išnašos
-------


1. ↑  Kotelnikov, Vladimir. *Russian Piston Aero Engines*. Marlborough, Wiltshire. The Crowood Press Ltd. 2005. ISBN 1-86126-702-9.
2. ↑  *Под общ. ред. Д. А. Соболева.* История отечественной авиапромышленности. Серийное самолётостроение, 1910-2010 гг.. — М.: РУСАВИА, 2011. — 432 с. с.
3. ↑  Арлазоров М. С. Фронт идёт через КБ.-M.:"Знание", 1969 г.